
A V I Z

asupra proiectului de Lege pentru modificarea 
Ordonanţei Guvernului nr.137/2000 privind prevenirea şi sancţionarea tuturor formelor de discriminare  

În conformitate cu prevederile art.95 din Regulamentul Camerei Deputaţilor, republicat, Comisia pentru egalitatea de şanse pentru  femei şi bărbaţi a fost sesizată, spre dezbatere şi avizare, asupra proiectului de Lege  pentru modificarea Ordonanţei Guvernului nr.137/2000 privind prevenirea şi sancţionarea tuturor formelor de discriminare (PL.x 854/2010).
Potrivit prevederilor art.61 din Regulamentul Camerei Deputaţilor, republicat, Comisia a dezbătut proiectul de Lege menţionat mai sus, în şedinţa din 2 februarie 2011.

Membrii Comisiei  au examinat proiectul de Lege, expunerea de motive,  avizul favorabil  al Consiliului Legislativ nr.652/27.05.2010, precum şi punctul de vedere favorabil al  Guvernului.

În urma dezbaterilor, membrii Comisiei pentru egalitatea de şanse pentru femei şi bărbaţi au hotărât, cu unanimitate de voturi, avizarea favorabilă a proiectului de Lege cu amendamente.
PREŞEDINTĂ

Cristina Ancuţa POCORA
ANEXĂ
AMENDAMENTE ADMISE
la proiectul de Lege pentru modificarea şi completarea Ordonanţei Guvernului nr.137/2000

privind prevenirea şi sancţionarea tuturor formelor de discriminare, republicată (PLx 854/2010)

	Nr. crt.
	Text iniţial
	Text adoptat de Senat
	Amendamentul propus/
Autorul amendamentului
	Motivaţia admiterii amendamentului

	1.
	
	Articol unic.- Ordonanţa Guvernului nr.137/2000 privind prevenirea şi sancţionarea tuturor formelor de discriminare, republicată în Monitorul Oficial al României, Partea I, nr.99 din 8 februarie 2007, cu modificările şi completările ulterioare, se modifică şi va avea următorul cuprins:
	
	

	2.
	Art. 20.- (6) Persoana interesată are obligaţia de a dovedi existenţa unor fapte care permit a se presupune existenţa unei discriminări directe sau indirecte, iar persoanei împotriva căreia s-a formulat sesizarea îi revine sarcina de a dovedi că faptele nu constituie discriminare. În faţa Colegiului director se poate invoca orice mijloc de probă, inclusiv înregistrări audio şi video sau date statistice.

………………………………………………….....

(8) Hotărârea se comunică părţilor în termen de 15 zile de la adoptare şi produce efecte de la data comunicării.


	1. La articolul 20, alineatele (6) şi (8) vor avea următorul cuprins:

“(6) Persoana interesată are obligaţia de a dovedi existenţa unor fapte care permit a se presupune existenţa unei discriminări directe sau indirecte, iar persoana împotriva căreia s-a formulat sesizarea poate aduce, în apărarea sa, orice mijloace de probă, pentru a dovedi că faptele nu constituie discriminare. În faţa Colegiului director se poate invoca orice mijloc de probă, inclusiv înregistrări audio şi video sau date statistice.

…………………………………………………………….

(8) Hotărârea se comunică părţilor în termen de 30 zile de la adoptare şi produce efecte de la data comunicării.” 


	1. La articolul 20, alineatele (6) şi (8) vor avea următorul cuprins:
„(6) Persoana interesată va prezenta fapte care permit a se presupune existenţa unei discriminări directe sau indirecte, iar persoanei împotriva căreia s-a formulat sesizarea îi revine sarcina de a dovedi că faptele nu constituie discriminare. În faţa Colegiului director se poate invoca orice mijloc de probă, inclusiv înregistrări audio şi video sau date statistice.

……………………………………………………….....

(8) Hotărârea se comunică părţilor în termen de 30 zile de la adoptare şi produce efecte de la data comunicării.„

Autor:

Comisia pentru egalitatea de şanse pentru femei si barbaţi
	Sarcina probei în cazurile de discriminare este un element foarte important în procedurile administrative sau judiciare de soluţionare a acestora şi o prevedere imperativă a Directivei 2000/43/CE de punere în aplicare a principiului egalităţii de tratament între persoane, fără deosebire de rasă sau origine etnică.

Directiva 2000/43/CE instituie principiul legal conform căruia se transferă o parte importantă din sarcina de a proba caracterul discriminatoriu al unei fapte către persoana reclamată, ca o formă de acţiune pozitivă în favoarea persoanei vătămate.

Modificarea definiţiei în forma adoptată de Senat este substanţială în acest sens şi de natură a afecta în esenţa sa acest principiu important instituit de Directiva 2000/43/CE.

De altfel, serviciile juridice de specialitate ale Comisiei Europene au notificat Guvernul României cu privire la intenţia de a demara procedurile de infrigement (încălcarea dreptului comunitar) împotriva ţării noastre, considerând că şi în momentul de faţă definiţia sarcinii probei în cazurile de discriminare, aşa cum este  reglementată de O.G. 137/2000, nu este în totalitate conformă cu prevederile Directivei 2000/43/CE.

	3.
	Art. 24. - (1) Propunerile nominale pentru Colegiul director se înaintează birourilor permanente ale Camerei Deputaţilor şi Senatului în cel mult 30 de zile de la data la care mandatele au devenit vacante. Propunerile vor fi însoţite de: curriculum vitae, cazier judiciar şi declaraţii pe propria răspundere ale candidaţilor, din care să reiasă că nu se încadrează în prevederile art. 23 alin. (3)
lit. e) şi f). 

(2) Birourile permanente ale celor două Camere ale Parlamentului publică pe paginile lor de internet candidaturile depuse şi înaintează propunerile comisiilor permanente de specialitate, în vederea audierii candidaţilor în şedinţă comună. În termen de 15 zile de la publicarea candidaturilor se pot depune la comisiile permanente de specialitate obiecţiuni în scris, argumentate, cu privire la candidaturile depuse. 

(3) În urma audierii candidaţilor, comisiile permanente de specialitate întocmesc un aviz comun pe care îl prezintă în şedinţă comună a Camerei Deputaţilor şi Senatului. 


	2. La articolul 24, alineatele (1)-(3) vor avea următorul cuprins:

Art. 24.- (1) Propunerile nominale pentru Colegiul director se înaintează birourilor permanente ale Camerei Deputaţilor şi Senatului, cu 60 de zile înainte de data la care mandatele vor devenit vacante. Propunerile vor fi însoţite de: curriculum vitae, cazier judiciar şi declaraţii pe propria răspundere ale candidaţilor, din care să reiasă că nu se încadrează în prevederile art. 23 alin.(3) lit.e) şi f). 

(2) Birourile permanente ale celor două Camere ale Parlamentului publică pe paginile lor de internet candidaturile depuse şi înaintează propunerile comisiilor permanente de specialitate, în vederea audierii candidaţilor în şedinţă comună. În termen de 10 zile de la publicarea candidaturilor, se pot depune la comisiile permanente de specialitate, obiecţiuni în scris, argumentate, cu privire la candidaturile depuse.

(3) În urma audierii candidaţilor, comisiile permanente de specialitate întocmesc un aviz comun pe care îl prezintă în şedinţă comună a Camerei Deputaţilor şi Senatului, până la data la care expiră mandatele.”
	Nemodificat

